text: SÍ á odda - men Fleyr ætlar meira
text: #000001
text: Líkt er til, at Føroya Tele-deildin hjá kvinnum verður ein kapprenning millum hesi liðini.
text: #000002
text: Eftir fyrstu vikurnar í Føroya Tele-deildini hjá kvinnum er trupult at síggja nakran hótta eina finalu ímillum Fleyr og SÍ - ímillum Iuliiu Kuvshinova og hennara fyrrverandi felag, SÍ.
text: #000003
text: SÍTað sá onki serligt úr hjá SÍ kvinnunum í summar. Talan var um stóra frágongd síðani síðsta kappingarár. Iuliia Kuvshinova og Tóta Búadóttir fóru til Fleyr, Maria Sarita Lorenzen fór til Drátt, og síðani hava drúgvir skaðar darvað fleiri leikarum. SÍ fekk síðani styrk í Svitlanu Shvanska úr Ukraina, og seinni Saru Hasku úr Albania. Umframt hetta hevur SÍ eina røð av ungum evnaríkum landsliðsleikarum sum Jannu Falkvard og Sofíu Weihe Simonsen. SÍ hevur tí megnað at hildið seg á oddanum av kappingini saman við Fleyr, sum er einasta liðið, sum hevur vunnið á SÍ.
text: #000004
text: Sofía Weihe Simonsen í landsdysti
text: #000005
text: FleyrFøroyameistarin Fleyr hevur higartil vunnið allar sínar dystir í kappingini, tó at fyrsta stigið varð mist í 3-2 sigrinum á Mjølni seinasta leygardag. Fleyr hevði stóra frágongd í steðginum, har m.a. Súsanna Sólrunardóttir Ludvig og Hanna Biskupstø fóru til danskan flogbólt, og Sarah Frings fór aftur til USA. Í staðin fyri at taka leikbrá á oddanum av flogbóltinum, tryggjaði felagið sær ístaðin besta leikaran í føroysku kappingini seinastu árini, Iuliiu Kuvshinova, og nýggjan hevara, Tótu Búadóttir, báðar úr SÍ. Haraftrat kom Óluva Mohr úr KÍF. Umfamt hetta hava landsliðsleikarar, sum Kristina Knudsen, og ungir leikarar, sum Emma Michala Sannino og Helena Skylv Hansen, víst sínar dygdir.
text: #000006
text: TBTilfarið í stoypiskeiðini hjá venjaranum Arthuri D. Poulsen er betri, enn tað leingi hevur verið hjá TB. Sum altíð hevur TB nógvar ungar leikarar, sum eisini eru á landsliðunum – í løtuni serliga Jóhanna Christiansdóttir, Bjørk Brujn og Ranja Magnussen. Saman við royndum leikarum, sum Sólvá Dimon og úrmælinginum Arianu Pereyra Gonzalez úr Argentina, kann TB geva einhvørjum liði dygga mótstøðu – serliga á heimavølli. Tað er ivasamt, um TB rættiliga hevur styrkina at røkka einum finaluplássi í ár, men við tveimum dystum til góðar í mun til SÍ hevur TB møguleikan fyri at nærkast Fleyr og SÍ í oddinum. Kann TB leggja aftrat góðu gongdini, so eru útlit til, at tað aftur kann fara at gerast heilt stuttligt á Tvøroyri – sum í 2017, tá TB vann steypakappingina seinast, ella í 2015, tá TB var Føroyameistari. Tvey av ungu stjørnuskotunum hjá TB: Bjørk Lünell Bruhn og Ranja Jóhannesdóttir Magnussen
text: #000007
text: DrátturDráttur segði í steðginum venjaranum Ragnari í Haraldstovu farvæl – hann er farin til Mjølnir. Á venjarasíðuni kom Eszter Sántosi-Tóth úr Ungarn, sum leikandi venjari, og harumframt kom Maria Sarita Lorenzen úr SÍ. Eftir steðg frá flogbólti er Anna Súnadóttir Hansen byrjað aftur, men hinvegin er stórur saknur í Ruth Albinsdóttir, sum ikki er við í ár. Higartil hevur gingið heldur striltið hjá liðnum, og ilt er at síggja, at Dráttur kann taka kappingina upp við Fleyr ella SÍ um pláss í finaluni um FM-heitið í ár. Møguliga síggja tær møguleikan í steypakappingini.
text: #000008
text: MjølnirMjølnir tóktist at satsa nakað til hesa kappingina við nýggja venjaranum Ragnari í Haraldstovu. Umframt hetta, so hevur Mjølnir fleiri landsliðsleikarar - Sirið Samson, Onnu Arnholdsdóttir og Amandu Niclassen. Enn hevur hetta ikki rættiliga kastað tey nógvu stigini av sær. Møguliga tí Fleyr og SÍ hava satsað meira. Spennadi verður tó at síggja, um evnaríka Mjølnir-liðið vinnur seg longur fram seinni í kappingini, ella um tær fara at gera seg galdandi í steypakappingini.
text: #000009
text: KÍFÆtlandi skuldi KÍF styrkja seg munandi til hetta kappingarárið, men av einihvørji orsøk bleiv hetta av ongum. KÍF er sterkt á venjarasíðuni við Kristiani Mikkelsen og hevur umframt hetta landsliðsleikarar sum Milju Silvansdóttir og Jakobinu Joensen. Fyrstu 4 dystirnar eru tó einans 5 stig komin til høldar. Við einum og tveimum dystum til góðar, í mun til summi av hinum liðunum, er kortini stutt hjá KÍF at klintra upp á bronsuplássið, men tó er langt upp til Fleyr og SÍ.
text: #000010
text: TernanTernan er nýtt lið í bestu kvinnudeildini og gevur hinum liðunum harða mótstøðu við Iani Dam á odda, sum venjara, og eitt av essunum hjá honum er afturkoman av Birgit Guttesen, sum longu aftur telist millum bestu leikararnar í Føroya Tele-deildini, so spennandi verður, tá nýtt landslið í næstum skal takast út til Silver League kappingina í mai og juni 2023. Ternan vann sær higartil einasta stigið í 3-2 tapinum fyri KÍF, men væntast kann, at tá Ternan vinnur fyrsta dystin, koma aðrir sigrar honum á baki. Óføra ungdómsarbeiðið hjá Ternuni ger, at ongin ivi er um, at næstu árini verður Ternan eitt av liðunum, ið roknast skal við í landskappingunum.
text: #000011
text: Støðan í Føroya Tele-deildini hjá kvinnum:SÍ 18 stig (7 dystir)Fleyr 17 stig (6 dystir)TB 9 stig (5 dystir) Dráttur 7 stig (7 dystir)Mjølnir 6 stig (6 dystir)KÍF 5 stig (5 dystir)
text: #000013
text: 24. umfar: Týðandi dystir í morgin og sunnudagin
text: #000016
text: Hørður móti Gilla í donsku steypakappingini
text: #000018
text: Eingin slingur í valsinum hjá Neistanum
text: #000019
text: U19: Tjúgu spælarar úr átta ymiskum feløgum úttiknir
text: #000021